钦定古今图书集成/明伦汇编/氏族典/第322卷 > 《廖用贤尚友录》 > 滕彦休
## 钦定古今图书集成/明伦汇编/氏族典/第322卷 > 《廖用贤尚友录》 > 滕彦休

按《十国春秋》，彦休，吴越人。幼岐嶷，有辨才。天宝八年，
出使于契丹，大得契丹心。明年，复报聘。会契丹兵攻
梁蔚州，敌楼无故自坏，众军乘之，不逾时而破。契丹
主引彦休环城以视，因赐彦休名曰“述吕。”十三年五
月，武肃王复令彦休使契丹，兼馈犀角、珊瑚诸物。契
丹大悦，授彦休官遣还。彦休往反契丹者数四，沿海
溯河，跋涉险阻，辑睦邻封，为功居多焉。